Når du skal montere - eller tilslutte - en ny opvaskemaskine, så kan du i princippet godt gøre det selv. Du skal dog være opmærksom på, at det gøres helt rigtigt, da det i sidste ende kan det have højere omkostninger, hvis det bliver gjort forkert. En tilslutning af en ny opvaskemaskine gjort af en professionel VVS'er kan altså være værd at betale for, da det kun er et engangsbeløb. Hvis du allerede har haft en opvaskemaskine i køkkenet, så bør alt være gjort klar til den - det vil sige, at der vil være rørene til vandafgangen og tilstrømningen (afløbs- og tilløbsslange), så en tilslutning af en ny opvaskemaskine kan gøres uden et større håndværker-indgreb i dit hjem. Den typiske process i tilslutningen af en ny opvaskemaskine foregår således: Den gamle opvaskemaskine afmonteres og fjernes Den nye opvaskemaskine tages ud af indpakningen Både afløbsslangen og tilløbsslangen skal monteres. Afløbsslangen skal monteres dér, hvor afløbsslangen blev fjernet fra den gamle opvaskemaskine Slangerne fastgøres med en slangeklemme Der fastgøres en dampspærre under bordpladen, og den nye, tilsluttede opvaskemaskine skubbes under bordpladen. Opvaskemaskinen sættes i vater (dvs. helt vandret), og benenes højde justeres efter anvisningen Opvaskemaskinen fastgøres med skruer, vandslangen sættes til vandhanen ved køkkenvasken, strømmen tilsluttes og vandet tændes. Der tjekkes grundigt for lækager, og der bliver kørt et opvaskeprogram for at teste Selvom ovenstående for nogen kan virke til at overkomme, så anbefaler vi som sagt, at du får hjælp af en VVS/blikkenslager. Du risikerer nemlig en lavere forsikringsdækning, hvis du selv har monteret din opvaskemaskine forkert, og det går galt. Hvis det går galt, kan det eksempelvis give vandskader i boligen, som kan være omfattende og kræve store reparationer.